সত্যনারায়ণের প্রেম

বয়েসে চার বছরের বড় বলিউড অভিনেত্রীর সঙ্গে পর্দায় রোমান্স করবে কার্তিক আরিয়ান। সাজিদ নাদিয়াদওয়ালার প্রযোজিত নতুন ছবি ‘সত্যনারায়ন কি কথা’ ছবিতে তার বিপরীতে দেখা যেতে পারে শ্রদ্ধা কাপুরকে। এখনো পর্যন্ত চুক্তিপত্রে স্বাক্ষর করেনি শ্রদ্ধা। তবে প্রযোজনা সংস্থা এই চরিত্রের জন্য শ্রদ্ধাকেই চাইছে। তাদের ধারণা কার্তিক ও শ্রদ্ধার রসায়ন অর্থাৎ রোমান্স দর্শকদের কাছে অন্য মাত্রা এনে দেবে। শোনা যাচ্ছে ছবির বেশির ভাগটাই কার্তিককে নিয়ে; তবে শ্রদ্ধার চরিত্রটিও যথেষ্ট গুরুত্বপূর্ণ। সোশ্যাল মিডিয়ার কল্যাণে এখন আর এর ছবির কথা অজানা নয়। ছবির পরিকল্পনা হওয়ার শুরু থেকেই সোশ্যাল মিডিয়ায় কার্তিক পোস্ট করতে শুরু করেছেন।ছবিটি পরিচালনা করছেন জাতীয় পুরস্কারপ্রাপ্ত সমীর বিদ্বানস। তিনি জাতীয় পুরস্কার পেয়েছিলেন ‘আনন্দী গোপাল’ ছবির জন্য। ভারতের প্রথম মহিলা ডাক্তার ছিলেন আনন্দী গোপাল যোশি।
প্রসঙ্গত, শ্রদ্ধা অভিনীত সর্বশেষ ছবি ‘বাগি থ্রি’। এছাড়াও ‘লাভ রঞ্জন’ এর নাম ঠিক না হওয়া একটি ছবিতেও অভিনয় করছেন তিনি। ‘সত্যনারায়ন কি কথা’ – ছবির নাম একটু অদ্ভুত লাগলেও, টিমের দাবি এটি সম্পূর্ণ একটি মিউজিক্যাল লাভ স্টোরি। সাজিদ এর মতে তিনি সমীরের মতো ভালো পরিচালক এবং কার্তিকের মতো প্রতিভাবান অভিনেতার সঙ্গে কাজ করতে পেরে যথেষ্ট খুশি। ২০২২ সালে এই অন্যধারার প্রেম কাহিনী পর্দায় আসতে চলেছে। প্রযোজনা সংস্থার খুব কাছের অভিনেত্রী শ্রদ্ধা কাপুর। শোনা যাচ্ছে তাকে ইতিমধ্যে ছবির চিত্রনাট্য দেওয়া হয়ে গেছে। এমনকি চরিত্রটিও শ্রদ্ধা যথেষ্ট পছন্দ হয়েছে এবং মৌখিক সম্মতিও পাওয়া গেছে। দুজনের এই নতুন জুটি দর্শকদের ভাল লাগবে বলেই এই ছবির সঙ্গে সংশ্লিষ্ট সকলের ধারণা।
এখন অপেক্ষায় থাকতে হবে দেখার জন্য ‘কার্তিক-শ্রদ্ধা’র সত্যনারায়ণ প্রেম পর্দায় কতটা জমে ওঠে!